____________________министерство на културата_____________________
На основание чл. 90, ал. 1 и ал. 2 и чл. 91 от Кодекса на труда, чл. 5, ал. 4 от Закона за закрила и развитие на културата и чл. 3 от Наредба № Н-4 от 14.06.2007 г. за провеждане на конкурсите за директори на държавните културни институти,
ОБЯВЯВА КОНКУРС
ЗА ЗАЕМАНЕ НА ДЛЪЖНОСТТА „ДИРЕКТОР” НА НАЦИОНАЛНА ГИМНАЗИЯ ЗА ДРЕВНИ ЕЗИЦИ И КУЛТУРИ „КОНСТАНТИН-КИРИЛ ФИЛОСОФ” - СОФИЯ
1. Кандидатите да отговарят на следните изисквания:

    1.1. Образование – висше; 

    .2. Образователно-квалификационна степен „бакалавър” или „магистър”;

    2.3. Област на висше образование: „Хуманитарни науки”

    2.4. Професионално направление: ”Филология” или „История”, „Философия”, „Религия и теология”;
    2.5. Специалност: профилиращ учебен предмет и/или учебни предмети, които се изучават в гимназията;
    2.6. Професионален опит – не по-малко от 3 години учителски стаж;

2.7. Да отговаря на изискванията на чл. 40, ал. 4 от Закона за народната просвета:

А/  Да не са осъдени на лишаване от свобода с влязла в сила присъда за умишлено престъпление;

Б/  Да не са лишени от право да упражняват професията си;

В/  Не страдат от заболявания и отклонения, които застрашават живота или здравето на учениците, определени с наредба на МОН.

2.8. Да няма наложено дисциплинарно наказание „уволнение” в срок от 1 година преди явяването на конкурс за заемането на длъжността, освен ако наказанието е отменено като незаконно по надлежния ред;

2.9. Да познава и прилага действащото законодателство, основните законови и подзаконови нормативни актове в системата на народната просвета и образованието по изкуства и култура;
2.10. Да умее да планира, организира и контролира дейности, свързани с изпълнение на преките задължения;
2.11. Да умее да работи в екип; 

2.12. Да умее да анализира, синтезира и взима решения;

    2.13. Да притежава комуникативна способност и умения за решаване на нестандартни проблеми и ситуации;
    2.14. Да познава и спазва Етичния кодекс на работещите с деца;

    2.15. Да притежава компютърни умения.
    2. Конкурсът се провежда чрез разглеждане на представените документи и концепции за развитието на Национална гимназия за древни езици и култури „Константин-Кирил Философ” – София и събеседване.
3. В срок от един месец от публикуването на обявата, кандидатите да представят в „Човешки ресурси”, стая 505, етаж 5 в Министерство на културата, бул. ”Ал. Стамболийски” № 17, всеки работен ден от 14.00 до 17.00 часа следните документи:

3.1. Молба за участие в конкурса и автобиография;

         3.2. Документ за самоличност – оригинал и копие;

    3.3. Документ за придобито образование, специалност, квалификация, които се изискват за длъжността – оригинал и копие;

3.4. Документ, удостоверяващ трудовия стаж на кандидата /трудова книжка, служебна книжка, осигурителна книжка, образец УП 3/ - оригинал и копие;

    3.5. Свидетелство за съдимост;

    3.6. Документ за медицински преглед при първоначално постъпване на работа, както и когато трудовата дейност е прекратена за повече от 3 календарни месеца;

3.7. Документите, издадени в чужбина, се представят след признаване и легализация от оправомощените органи в Република България в превод на български език.

4. Към документите по т. 3 се представя концепция за развитието на Национална гимназия за древни езици и култури „Константин-Кирил Философ” – София за срок от 4 /четири/ години. Концепцията се представя в седем екземпляра, подписани от кандидата, в затворен непрозрачен плик, в обем не повече от пет страници и съдържа:

         а) стратегия за развитие на училището с подробен план за първата година;      

         б) специфика на училището за организиране на учебно-възпитателната и творческата дейност по съответните специалности, професии и профили съобразно демографските и културните особености на района, в който работи училището;   

         в) анализ и оценка на проблемите и възможностите за тяхното решаване, перспективи за развитие;
         г) финансово управление на училището и възможности за набиране на допълнителни финансови средства;

         д) поддържане и подобряване на материалната база.

5. Срок за заемане на длъжността – четири години. 
         6. При подаването на документите на всички кандидати се предоставя копие от длъжностната характеристика за конкурсната длъжност.

           За информация: тел. 94 00 825; 94 00 824; 94 00 845; 94 00 966. 

